Letter from Hierokles to Zenon
Material: papyrus
Place: Alexandria
Categories: Brief (geschäftlich)
Hierokles an Zenon
Ausbildung
Gymnasion
Ἱεροκλῆς Ζήνων[ι χ]αίρειν. [εἰ ἔ]ρρωσαι, ἔχοι ἂν καλῶς· ὑγιαίνομεν δὲ καὶ ἡμεῖς. ἔ[γραψάς] 
μοι περὶ Πύρρου, εἰ [μὲ]ν ἀκρει[βῶ]ς ἐπιστάμεθα, ἀλείφειν αὐτόν, εἰ δὲ μέ, μὴ συνβῆ[ι ἀνήλω]
μά τε μάταιον προσπεσεῖν καὶ [ἀ]πὸ τῶν γραμμάτων ἀποσσπαθῆναι. π[ερ]ὶ μὲν οὖ[ν τοῦ με] 
ἐπίσστασθαι οἱ θεοὶ μάλιστʼ ἂν εἰδέησαν, Πτολεμαίωι δὲ φαίνεται, ὅσα κατʼ ἄ[νθρωπον], 
ὅτι τῶν νῦν ἀλιφομένων, οἳ προειλήφασιν χρόνον πολύν, πολὺ κρείττων π....... 
καὶ σφόδρα ὀλίγου χρόνου πολὺ ὑπερέξει αὐτῶν· προσπορεύεται δὲ καὶ πρὸς [ταῦτα] 
καὶ πρὸς τὰ λοιπὰ μαθήματα· σὺν δὲ θεοῖς εἰπεῖν, ἐλπίζω σε στεφανωθήσεσθαι. ἀπ[όστειλον] 
δὲ αὐτῶι ἐγλουστρίδα ὅτι τάχος, καὶ μάλιστα μὲν ἔστω τὸ δέρμα , εἰ δὲ μέ, [μόσχειον] 
λεπτόν, καὶ χιτῶνα καὶ ἱμάτιον καὶ τὸ στρωμάτιον καὶ περίστρωμα καὶ προσ[κεφάλαια] 
καὶ τὸ μέλι. ἔγραψας δέ μοι θαυμάζεις εἰ μὴ κατέχω ὅτι τούτοις πᾶσι τέλος ἀκ[ολουθεῖ]. 
ἐπίσταμαι, ἀλλὰ σὺ εἱκανὸς εἶ διοικῶν ἵνα ἀποσταλῆι ὡς ἀσφαλέστατα.
Ἱεροκλῆς περὶ Πύρρου. 
 κθ, Ξανδικοῦ γ, 
ἐμ Μέμφει. 
Ζ[ή]νωνι.